# Amb el món no n'hi ha prou

Amb el món no n'hi ha prou (títol original en anglès The World Is Not Enough) és una pel·lícula britànico-estatunidenca dirigida per Michael Apted, estrenada el 1999. Ha estat doblada al català.

## Argument

James Bond és encarregat de protegir Elektra King, la filla d'un magnat del petroli que acaba de ser assassinat. Es troba a l'Azerbaidjan per tal de portar la seva investigació.

## Repartiment

* Pierce Brosnan: James Bond
* Sophie Marceau: Elektra King
* Robert Carlyle: Renard
* Denise Richards: Dra. Christmas Jones
* Robbie Coltrane: Valentin Zukovsky
* Judi Dench: M
* Desmond Llewelyn: Q
* John Cleese: R
* Maria Grazia Cucinotta: Cigar girl
* Samantha Bond: Srta. Moneypenny
* Michael Kitchen: Bill Tanner
* Colin Salmon: Charles Robinson
* Goldie: Bull
* David Calder: Sir Robert King
* Serena Scott Thomas: Dra. Molly Warmflash
* Ulrich Thomsen: Davidov

## Llocs de l'acció

* Bilbao
* Nous barris de l'est de Londres (també Westminster i el Pont de la Torre)
* Escòcia
* Azerbaidjan
* Kazakhstan
* Istanbul

## Curiositats

* El rodatge s'ha desenvolupat des de l'11 de gener al 25 de juny de 1999 a Bakú (escenes de ciutat) (Azerbaidjan), Bardenas Reales i Bilbao (ciutat i Guggenheim, Servoz (poble prop de Chamonix-Mont Blanc, França) (escenes d'esquí), base naval de Chatham, Eilean Donan, Elstead (escenes d'acció i explosió de l'oleoducte), Kyle of Lochalsh, Londres, mont Snowdon (escena de l'oleoducte), base militar RAF Northolt a Ruislip (pista d'enlairament de l'Azerbaidjan), estudis Pinewood, Swindon (refineria) (Regne Unit), palau de Küçüksu a Istanbul (Turquia)
* "The world is not enough" (Amb el món no n'hi ha prou) és la divisa de sir Thomas Bond, un avantpassat de James Bond (això és revelat per un expert a " 007 al servei secret de Sa Majestat ").
* La seqüència de persecució amb vaixell sobre el Tàmesi ha portat 7 setmanes per rodar-se. Es van utilitzar 35 vaixells.
* Les fotos que guarneixen els murs de la sala de comandament de la fàbrica de Zukovsky són d'antigues noies Bond.
* Als quarter general del castell escocès, hi ha un retrat de Bernard Lee darrere el despatx de M. Bernard Lee va ser l'actor que va interpretar el primer M a les pel·lícules de James Bond dels anys 1960 i 1970.
* Quan el BMW Z8 és partit en dos parts, Bond murmura: "Q s'encendrà d'ira." És l'única pel·lícula on Bond es preocupa pel que el major Boorthoyd pensarà quan torni el material de la secció Q destruït.
* Mentre que és submergit en el Q-Boat, 007 reajusta la seva corbata -un gest improvisat per Pierce Brosnan en el rodatge.
* L'indret del Quarter General escocès del MI6 és el castell d'Eilean Donan, prop de l'illa de Skye, on va ser rodat Highlander (1986), pel·lícula que interpretava Sean Connery.
* A Chamonix es va rodar l'escena de la persecució al Caucas. Una allau afectà un poble veí el febrer de 1999, i el rodatge va ser interromput per tal que l'equip de muntatge i els helicòpters de la producció Bond participessin en les tasques de salvament.
* Va ser l'última aparició de Desmond Llewelyn com a Q. Es va jubilar i va morir poc després. L'última conversa que va tenir amb el llegendari espia al Quarter General escocès del MI6 va ser estranyament profètica en aquest cas.
* Desmond Llewellyn va morir en un accident de cotxe poc després de l'estrena de la pel·lícula. En la seva última entrevista, havia planificat aparèixer a la següent pel·lícula de James Bond.

## Premis i nominacions
### Premis

* Empire Awards: millor actor per Pierce Brosnan, 2000
* Razzie Awards 1999: Pitjor paper seCUndari femení per Denise Richards

### Nominacions

* Razzie Awards 1999: pitjor parella per Pierce Brosnan / Denise Richards
* Las Vegas Film Critics Society 2000. Millor cançó per The World Is Not Enough

## Referències

* ↑ «Amb el món no n'hi ha prou». ÉsAdir.cat. [Consulta: 19 maig 2022].
* ↑ «Movie Review - Film Review; Submarines, Balloons and a Guy Named Bond» (en anglès). NYTimes.com. [Consulta: 28 gener 2018].
* 1 2 «trivia».